אחזיהו (מלך יהודה)

אֲחַזְיָהוּ או אֲחַזְיָה, היה מלך יהודה בשנים 843 לפנה"ס עד 842 לפנה"ס. על אחזיהו מסופר ב, ב, ובמקבילה ב.

== משמעות שמו ==
השם אחזיהו הוא שם תאופורי המורכב מהרכיב "אחז" ומהרכיב התאופורי "יהו", רכיב תאופורי מקוצר לשם האלוהות יהוה.

משמעות השם היא שהאדם שמכונה בשם זה נאחז- נסמך, ניצל, נעזר- בה'<ref></ref>.

== קורותיו על פי המקרא ==
אחזיהו הוא בנו של יהורם מלך יהודה<ref></ref>, ואמו היא עתליה נסיכת ממלכת ישראל<ref>. אמנם שם כתוב שהיא בת עמרי, אבל ב מבואר שהיא בת אחאב.</ref>. לפיכך הוא נצר משותף לשני בתי המלוכה הגדולים של ממלכות ישראל ויהודה, בית דוד ובית אחאב, ככל הנראה כתוצאה מהברית שנחתמה בין שתי הממלכות<ref></ref>. התנ"ך רואה במוצאו מבית אחאב את הסיבה לכך שעשה את הרע בעיני ה', שכן לאחר מות אביו, קיבל עצות מאנשי בית אחאב ומאמו.<ref> וכן ב.</ref>

לאחר שאחיו נספו בפשיטת הפלשתים על ירושלים, נותר אחזיהו כיורש הלגיטימי, ו"יושבי ירושלים" המליכו אותו<ref></ref>, לפי ספר מלכים בעודו בן 22 שנה<ref></ref>, ולפי ספר דברי הימים בעודו בן 42 שנה<ref></ref> אך לא ניתן לפרש זאת על פי הפשט אלא כנראה שמדובר בטעות מעתיק. המונח "יושבי ירושלים" מקביל למונח "עם הארץ" שהתערב בהמלכת יהואש בן אחזיהו<ref>ראו </ref>.

לקראת סוף מלכותו הקצרה אחזיהו הלך עם דודו יהורם מלך ישראל (ובכך המשיך את הברית שהייתה בין יהודה לישראל בימי אחאב ויהושפט<ref>ראו ב.</ref>) למלחמה מול ארם ברמות גלעד, אשר בה יהורם נפצע, וכאשר יהורם הלך להתרפא ביזרעאל, אחזיהו בא לבקרו<ref> וכן ב.</ref>. הוא נהרג על ידי יהוא כחלק ממרד יהוא בבית אחאב, בעיר מגידו. משם הביאו אותו עבדיו ירושלים ושם הוא נקבר<ref> וכן ב.</ref>. בספר דברי הימים מובא מקור אחר סותר שלפיו הוא התחבא בשומרון ומשם לקחו אותו לפני יהוא שהרג אותו. אשתו של אחזיהו הייתה צביה מבאר-שבע ובנו יהואש היה בן שנה כשמת אביו והומלך שש שנים לאחר מכן כאשר הרגו את עתליה שתפסה את המלוכה שלא כדין.

== בפרשנות המסורתית ==
הפרשנים רואים את מות אחזיהו כעונש לבית דוד על הברית עם ישראל<ref>רד"ק, רלב"ג, מלבי"ם ומצודת דוד ל, ומצודת דוד ל, והפירוש המיוחס לרש"י על , מלבי"ם על . כולם הולכים בעקבות סדר עולם רבה פרק יז.</ref>, ובסיבת היותו שייך לבית אחאב.

לעומת זאת, קבורתו היא בזכות סבו יהושפט<ref></ref>, כך שלפיהם אחזיהו הוא בעיקר הצאצא של אבותיו, ללא אישיות או מעשים משל עצמו.

== עדויות ארכאולוגיות ==
אחזיהו מוזכר ככל הנראה בכתובת תל דן. זוהי מצבת ניצחון שהקים אחד ממלכי ארם בעקבות ניצחון על ממלכת ישראל. הכתובת מזכירה את יהורם בן אחאב מלך ישראל וכנראה אף את אחזיהו בן יהורם מלך יהודה, המכונה ככל הנראה בכתובת "[מל]ך בית דוד". זוהי העדות הארכאולוגית החשובה ביותר, ואולי אף היחידה, לקיומו של בית דוד.

לפי חלק מהחוקרים הכתובת בתל דן מתארת את הרג אחזיהו ויורם על ידי מלך ארם בניגוד למתואר בתנ"ך, אך חוקרים אחרים חלקו על פירוש זה<ref></ref><ref></ref>.

== הבדלים בין המסופר במלכים לבין המסופר בדברי הימים ==
* בדברי הימים מסופר על כך שאחיו נספו בפשיטת הפלשתים על ירושלים, ואילו במלכים לא.
* בדברי הימים מודגשת העובדה שהוא גם מבית אחאב ולכן היה רשע, בניגוד למלכים.
* בדברי הימים מסופר כי אחזיהו מלך שנה אחת בירושלים והוא בן 42 בניגוד למלכים שמסופר שבמלכותו שנה אחת בירושלים היה בן 22.
* בדברי הימים מסופר שלאחר הריגת יהורם בידי יהוא הספיק אחזיהו לברוח לשומרון והתחבא שם עד שנתפס בידי עבדי יהוא והובא אליו והוצא להורג. בספר מלכים לעומת זאת אחזיהו נפצע על ידי עבדי יהוא בעת בריחתו בעיר יבלעם ומת מפצעיו בעיר מגידו.

== לקריאה נוספת ==
* יהורם בן אחאב
* מרד יהוא
* עתליה

==קישורים חיצוניים==

* [https://www.etzion.org.il/he/שיעור-58-אלישע-מחולל-את-מרד-יהוא-א אלישע מחולל את מרד יהוא] (הרב אלחנן סמט), מתוך [https://www.etzion.org.il/he בית המדרש הווירטואלי]
* [http://www.hatanakh.com/content/רשעת-אחזיהו-ותבוסתו רשעת אחזיהו ותבוסתו] (יהודה קיל) מתוך [http://www.hatanakh.com/ אתר התנ"ך של מכללת הרצוג]
* [https://www.youtube.com/watch?v=W1MzgHi_qkE&feature=emb_logo שיעור על ממלכת יהודה בזמן אחזיהו מלך יהורם]

==הערות שוליים==

קטגוריה:מלכי יהודה
קטגוריה:יהודי המאה התשיעית לפנה"ס